 aduety que fay feulleté voz escritz lesquelz i’admire et sont loues des Doctes nostre choüette ou 
Pica Aesopica les à reïecter en son collece (eiusdem farinæ) de Barberetz disant que ses œuures, 
les plus mal baties du monde, rapinees de tous les autres, mal traduittes (quia omnium linguarum 
expers) et au Chapitre de Cocco, in Confectione ou il Ia Serici tinncti aut barbaré Setæ, il inter- 
prete a l’Italienne Setæ Setarum soye de Pourceaus) sont touttes autres que les vostres et nostres, 
Il n’a pas en honte d’inserer le liure entier, traduit par vng autre, de Dodoneus au sien le monde 
simple commence a le cognoistre, combien qu'il soit bien glorieus il luy faut pardonner, cest 
l'office du barbier; ceus quy ont cognoissance l'ont pieca reiette, ie n'en diray autre luy ayant 
vng peu laue la teste en mon liuret de compositione Medicamentorum, traitant de Compositione 
Alkermes; ou la commence et priuelige a limprimer en Anglois. Il ne faut pas parler en ce pais 
latin. Ayant a present comme ascheué mes Recueils, ie voudrois bien trouuer le moyen de les 
faire imprimer. J'attens en bonne deuotion nouuelles de dela la mer pour ce faict la, le monde 
est au Jourdhuy fort fin & cautelens Je voudrois bien touteffois les veoir imprimez deuant ma 
mort. En mes concordances des noms et par tout ie nay point failly a faire honnorable recit de 
voz labeurs et grande diligence quaues faicte en descriuant tout au long par le menu. Jay rendu 
parcillement a Monsieur C. Bauhin et aus autres chascun le sien, car ce labeur icy est de plusieurs 
doctes, et diuers pays fort differentz souuent en plantes. Monsieur Pona ma faict part de sa 
Theriaque et m'a montre infinite de Courtoysies, Je pense qu'il n’estoit point de mon temps, 
auquel Caseolarius regnoit et le trouuois fort gentil. Pona a regueru mon pourtrait pour le collo- 
guer aupres du vostre, Aldrouandi et autres. Il m'a aussy reguis a inserer ses plantes Montis Baldj 
en mes escritz selon leurs especes, ce que ie luy ay volontiers accordé, ie le treuue gallant homme 
Colomna me semble est vng peu trop large ct hardy en ses presumptions Jen parle toutefois 
reucramment. Au reste le vent estant bon, iaÿ faict fin vous priant faire mes treshumbles Recom- 
mandations a Messieurs les Docteurs Pauius, Trincallius Monsier de L'Escalle et autres amis pardeca. 
My loord Zouche à este confirme Lundy derrenier Loord President de Galles apres auoir beaucop 
enduré et constament attendu L'Office est des plus honorables d'Angleterre, comme Lieutenance 
de Prince Dauphin Et vaut par an 2000 cinc cens # Sterlinck sans autres vsufruictz Il vous salue 
ie ne scay ce quil fera de son Jardin Il a presente de le donner au College des medecins, a con- 
dition quil l’entretienne 11 y a trois mois que ma femme est a Middelbourg. Le Myre et sa femme 
se portent bien et vous baisent humblement les Mains. Sur ce 
Monsieur Priray l’Eterner vous maintenir en sa saincte grace, me Recommandant bien humble- 
ment à la vostre. Le present porteur vous racontera des nouuelles de france. 
De Londres ce 20-e de Juin 1602. Stil d'icy Raptim 
Vostre scruiable et tres affectionne amy Matthias de L’Obel. 
À Monsieur Monsieur Charles de L'Ecluse A Leyde 
Par bon amy que Dieu guide 
1602 M. Lobeli Londino 20 Junii veteris accepi Leydæ 5 Augusti novi Respondu le — Aoust. 
No. 109. Ex Cod. Vulc. ror. Bibliotheek der Rijks-Universiteit te Leiden. 
Monsier et trescher amy iay receu les vostres tres agreables dattees du 21-e Decembre derrenier 
lesquelles m'ont preuenu, mon deuoir estoit descrire le premier, quelques menues affaires et la 
practique mechanique auec la malladie de ma femme m'ont destourné à mon regret. Mon depar- 
tement de Londres pour Zelande a esté plus soudain que ie ne pensois Et ce a raison qu’auois 
rapelle ma femme de Middelbourg ou elle auoit scionrne l'Esté passé en millieure santé qu’elle 
n'auoit en tout le temps qu'elle a esté a Londres, ne pouant supporter l'air doux Catharrens et 
humide de Londres, mais bien celluy de Middelbourg marrin, soudain qu’elle fut retournec audict 
Londres, voiant que ses foiblesses et defaillances le saisissoyent sy deu a son accoustumé, ie. luy 
accorday soudain sa demande quy estoit de passer son hiuer en Zelande ou elle s’estoit sy bien 
portee lesté en mettant bon ordre a noz affaires necessaires, Pour assaier comment elle s'y porteroit 
Voyant qu’elle auoit tel desir a rapasser la mer, ioinct aussy que mes enffans me prioyent que ie 
ne la laissasse point mourir a Londres par opiniastrete Si esce touteffois, apres qu'elle a esté icy 
quelque temps en bonne disposition, que son viel mal la reprins si viuement, que peu s’en faut 
qu'elle nait passé le pas, ayant eu l'embouchure de l’Estomach serree 4 jours et 4 nuictz conti- 
nuelz sans pouoir aualler vne seulle brise de pain où goutte de liqueur: estant assalie de foiblesses 
et défaillances. Elle me pria d'appliquer quelques ventoses à lon accoustume, ce que ie fis pour la 
(264) 
